ફિટનેસ ની વાત તદ્દન સાચી છે.ગુજરાતી રોડ પર રહેલી હનુમાનજીની દેરીએ જઈ લાઈન માં ઉભો રહી તેલ ચડાવીને એનો વ્યય કરશે.પણ અખાડામાં જઈને હનુમાનજીને પગે લાગી કસરત નહિ કરે.તેલ શરીરે ચડાવવાને બદલે ભજીયા ભુંસા ખાઈ ને શરીરની અંદર તેલ પધરાવીને નકામો બનશે પણ માલીશ કરી સારું સૌષ્ઠવ પ્રાપ્ત નહિ કરે.વર્ષો પહેલા અમારા ગામના ઘણા બધા છોકરાઓએ પી.એસ.આઈ.ની લેખિત પરીક્ષા આપેલી.બધા માણસા કોલેજ નાં ગ્રાઉન્ડ માં જઈને ફીજીકલ ટેસ્ટ માટે તૈયારી કરતા.હવે જે લોકો ફીજીકલી ફીટ હતા તે લેખિતમાં નાપાસ થયા.અને જે લોકો લેખિતમાં પાસ થયેલા તે ફીજીકલી ટેસ્ટમાં ઉડી ગયા.હું પણ ત્યાં દોડવા જતો હતો.મારા માટે લેખિત અને ફીજીકલ બધું સહેલું હતું ત્યાં મેં પરીક્ષા જ આપી નહતી.ફોર્મ જ નહિ ભરેલું.એક છોકરા પાસે જોબ ના લીધે ફીજીકલી તૈયાર થવાનો સમય નહતો,પણ એ કોલેજમાં બાસ્કેટબોલ નો પ્લેયર હતો.આશરે ૫૦ માંથી એ એકજ છોકરો બંને માં પાસ થઇ ગયો.અને આજે તો પી.આઈ. તરીકે સુરત બાજુ છે.